CELEX: 32016R0056
Language: bg
Date: 2016-01-19 00:00:00
Title: Регламент (ЕС) 2016/56 на Комисията от 19 януари 2016 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на екстракти от розмарин (Е 392) в мазнини за мазане (Текст от значение за ЕИП)

20.1.2016   
            
            
               BG
            
            
               Официален вестник на Европейския съюз
            
            
               L 13/46
            
         РЕГЛАМЕНТ (ЕС) 2016/56 НА КОМИСИЯТА
   от 19 януари 2016 година
   за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на екстракти от розмарин (Е 392) в мазнини за мазане
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
   като има предвид, че:
   
               (1)
            
            
               В приложение II към Регламент (ЕО) № 1333/2008 се установява списък на Съюза на добавките, одобрени за употреба в храни, и условията за тяхната употреба.
            
         
               (2)
            
            
               Този списък може да се актуализира в съответствие с общата процедура, посочена в член 3, параграф 1 от Регламент (ЕО) № 1331/2008 на Европейския парламент и на Съвета (2), по инициатива на Комисията или при постъпване на заявление.
            
         
               (3)
            
            
               На 18 април 2013 г. бе подадено заявление за разрешаване на употребата на екстракти от розмарин (E 392) като антиоксидант в мазнини за мазане, т.е. в храни, попадащи в категория 02.2.2 от приложение II към Регламент (ЕО) № 1333/2008. Впоследствие заявлението бе предоставено на държавите членки съгласно член 4 от Регламент (ЕО) № 1331/2008.
            
         
               (4)
            
            
               Според заявлението употребата на екстракти от розмарин (Е 392) е необходима, за да се запази качеството и стабилността на мазнините за мазане със съдържание на мазнина под 80 %, когато съдържанието на полиненаситени мастни киселини е над 15 % w/w (тегло/тегло) от общата мастна киселина и/или когато съдържанието на рибно масло или масло от водорасли е над 2 % w/w (тегло/тегло) от общата мастна киселина, като ги предпазва от разваляне, причинено от окисление.
            
         
               (5)
            
            
               На 7 март 2008 г. Европейският орган за безопасност на храните („Органът“) прие становище (3) относно употребата на екстракти от розмарин като добавка в храните. Въз основа на праговете на безопасност, установени чрез използването на NOAEL (4) от различни проучвания, при които в общия случай NOAEL са най-високите изпитвани дози, и на консервативни оценки на експозицията чрез храната, беше направено заключението, че при предложените начини на употреба и количества употребата на описаните в посоченото научно становище екстракти от розмарин не би породила опасения във връзка с безопасността. Употребата на екстракти от розмарин (Е 392) в мазнини за мазане не беше включена в становището.
            
         
               (6)
            
            
               На 7 май 2015 г. Органът издаде становище (5) относно разширяването на обхвата на употребата на екстракти от розмарин (Е 392) в мазнини за мазане. В оценката е взето предвид потреблението на мастни емулсии със съдържание на мазнина под 80 %. Органът стигна до заключението, че предложеното разширяване на обхвата на употребата не би довело до промяна на предвидената експозиция на добавката в храни в сравнение с вече одобрените разрешени начини на употреба и че заключенията от становището от 7 март 2008 г. остават валидни.
            
         
               (7)
            
            
               По тази причина е целесъобразно да се разреши употребата на екстракти от розмарин (E 392) като антиоксидант в мазнини за мазане със съдържание на мазнина под 80 %, категория храни 02.2.2 от приложение II към Регламент (ЕО) № 1333/2008.
            
         
               (8)
            
            
               Поради това приложение II към Регламент (ЕО) № 1333/2008 следва да бъде съответно изменено.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 януари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 16.
   
      (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
   
      (3)  EFSA Journal (Бюлетин на ЕОБХ) (2008) 721, 1-29.
   
      (4)  NOAEL (No Observed Adverse Effect Level — ниво без наблюдаван неблагоприятен ефект) — доза или концентрация, при която не се наблюдават неблагоприятни ефекти.
   
      (5)  EFSA Journal (Бюлетин на ЕОБХ), 2015; 13(5):4090.
   
      ПРИЛОЖЕНИЕ
      Част Д от приложение II към Регламент (ЕО) № 1333/2008, категория храни 02.2.2 „Други емулсии на мазнини и масла, включително продукти за мазане, съгласно определението от Регламент (ЕО) № 1234/2007 на Съвета, както и течни емулсии“, се изменя, както следва:
      
                  а)
               
               
                  след вписването за добавката в храни Е 385 се вмъква следното вписване:
                  
                               
                           
                           
                              „E 392
                           
                           
                              Екстракти от розмарин
                           
                           
                              100
                           
                           
                              (41) (46)
                           
                           
                              само мазнини за мазане със съдържание на мазнина под 80 %“
                           
                        
            
                  б)
               
               
                  след бележка под линия 4 се добавят следните бележки под линия:
                  
                               
                           
                           
                               
                           
                           
                              
                                          „(41):
                                       
                                       
                                          Изразено на основата на мазнина.
                                       
                                    
                        
                               
                           
                           
                               
                           
                           
                              
                                          (46):
                                       
                                       
                                          Като сбор от карнозол и карнозна киселина.“